open-index/open-wikipedia-markdown huggingface dataset:
ఛట్ పూజ

** ఛట్ పూజ ** మనదేశంలో ప్రధానంగా బీహార్, ఉత్తర ప్రదేశ్ రాష్ట్రాలవారు జరుపుకునే పండుగ. ఛట్ పూజను ప్రధానంగా నాలుగు రోజులు జరుపుకుంటారు. మొదటి రోజును నహాయ్ ఖాయ్, రెండోరోజును ఖర్నా, మూడవ రోజును పెహలా ఆర్ఘ్య్, నాలుగవరోజును పార్నాగా పేర్కొంటారు. ఛట్ పూజ చేసేవారు అత్యంత నిష్ఠగా నహాయ్‌ఖాయ్ ఆచరిస్తారు. ఎక్కువగా మహిళలే ఈ వ్రతాన్ని ఆచరిస్తారు.
## పూజా పద్దతి
ఈ పండగ సందర్భంగా ఇల్లంతా శుభ్రపరచుకుని, శుచిగా స్నానం చేస్తారు. వ్రతధారులే స్వయంగా పీలి మట్టితో పొయ్యి తయారుచేసి మామిడి కట్టెలను ఉపయోగించి అర్వాచావల్, శనగపప్పు, సొరకాయ లేదా అరటికాయ కూరతో తయారుచేసిన వంటకాన్ని ఆరగిస్తారు. వంటలో సాధారణంగా ఉప్పు వినియోగించరు. ఒకవేళ వాడినా సైంధవ లవణాన్ని మాత్రమే వాడుతారు. సొరకాయ ఈ రోజున వంటలో ప్రధానంగా వాడుతారు కనుక నహాయ్ ఖాయ్ భోజనాన్ని కొందరు కద్దూబాత్‌గా పేర్కొంటారు. వ్రతధారులు రాత్రి ప్రసాదం తరువాత మరుసటి రోజు సాయంత్రం వరకు ఉపవాసముంటారు. ఈ రోజును ఖర్నాగా పేర్కొంటారు. సాయంత్రం ఖీర్, రొట్టెలను ప్రసాధంగా స్వీకరించి నిర్జల ఉపవాసాన్ని ప్రారంభిస్తారు. మూడవ రోజున అస్తమించే సూర్యున్ని పూజించి చాటలో ప్రసాదాన్ని సమర్పిస్తారు. నాలుగో రోజున ఉదయించే సూర్యునికి ఆర్ఘ్యప్రసాదాలు సమర్పించి వ్రత విసర్జన చేసి విందు భోజనం చేయడంతో వ్రతం పూర్తవుతుంది. 
## ఛట్‌పూజ , [[బతుకమ్మ]] సారూప్యత
ఛట్ పూజ తెలుగు రాష్ట్రాలలో విశేషంగా జరుపుకునే మకరసంక్రాంతి మాదిరిగానే ప్రకృతికి సన్నిహితమైనది. సకల సృష్టికి ఆధారమైన సూర్యభగవానున్ని ఈ పండుగ సందర్భంగా కొలుస్తారు. మోకాలి లోతు వరకు నీటిలో నిలబడి సూర్యదేవునికి ఆర్ఘ్యప్రసాదాలను సమర్పించడం ఈ పూజ ప్రత్యేకత. వెదురు గంప లేదా చాటలో పళ్లను ఉంచి అస్తమించే సూర్యునికి, ఉదయించే సూర్యునికి ప్రసాదంగా సమర్పిస్తారు. ఈ పూజలో ప్రధాన భాగం నదీతీరాన జరుగుతుంది కాబట్టి ఈ పూజ నదుల శుద్ధీకరణలపై కూడా దృష్టిసారించేలా చేస్తుంది. పండుగ సమయంలో ప్రసాదంగా సమర్పించే బెల్లం, చెరకు, కొబ్బరిరకాయలు, అరటిపళ్లు, పసుపు,అల్లం ఇత్యాది సామగ్రి ఆరోగ్యానికి కూడా మేలుచేస్తుందంటారు వైద్య నిపుణులు.

## ఛాయాచిత్రమాలిక

File:People Celebrating Chhath on 2nd Day Morning Around the Pond.jpg|ఝార్ఖండ్ లోని జంషెడ్‌పూర్లో ఉదయపు పూజ
Image:DSC03111.JPG|ఛట్ పూజ రెండవ రోజు సూర్యునికి పూజలు చేస్తున్న భక్తజనం
Image:Chatt Ghat.jpg| బీహార్ ముజఫుర్ పూర్ లోని *'ఘట్ సిఘాట్ * వద్ద ఒక దృశ్యము
File:Chhath Puja at Babughat in Kolkata.jpg|కోల్‌కతా లోని గంగా నది తీరంలో ఛట్ పూజ ఉత్సవాలు
File:JanakpurChhathParvaFestival.jpg|నేపాల్ లోని జనక్‌పుర్ పట్టణంలో ఛట్ పూజ జరుపుకుంటున్న ప్రజలు
File:Chhath.jpg|అరఘ్ ఇస్తున్న నేపాలీ మహిళలు, మలంగ్వార్ పట్టభము, నేపాల్
File:Chaith Janakpur.jpg| నేపాల్ లోని జనక్‌పుర్ పట్టణంలో ఛట్ ఘాట్ లో సాయంకాలపు దృశ్యము


## మూలాలు


వర్గం:హిందూ మత సంస్కారాలు
వర్గం:హిందూ సాంప్రదాయాలు
వర్గం:భారతీయ పండుగలు
వర్గం:హిందువుల పండుగలు
వర్గం:నేపాల్ పండుగలు
రేష్మా

**రేష్మా ** ఒక సుప్రసిద్ద పాకిస్తానీ జానపద గాయని.‘దమా దమ్ మస్త్ కలందర్’ వంటి పాటలతో శ్రోతలను ఉర్రూతలూగించిన విలక్షణ పాకిస్థాన్ జానపద గాయని .
## నేపధ్యము
రేష్మా 1947లో రాజస్థాన్‌లోని బికనీర్‌లో బంజారాల కుటుంబంలో జన్మించారు. దేశ విభజన సమయంలో వారి కుటుంబం పాక్‌లోని కరాచీకి వలస వెళ్లింది. రేష్మా 12 ఏళ్ల వయసులో ‘షాబాజ్ కలందర్’ ప్రార్థనాస్థలం వద్ద పాడిన ‘లాల్ మేరీ’ పాట పెద్ద హిట్ అవడంతో జానపద గాయనిగా గుర్తింపు పొందారు. తర్వాత పాక్, భారత సినిమాల్లో పాటలు పాడారు. సుభాష్ ఘాయ్ నిర్మించిన హీరో సినిమాలో ఆమె పాడిన ‘లంబీ జుదాయీ’ గొప్ప హిట్లలో ఒకటిగా నిలిచింది. ‘దమా దమ్ మస్త్ కలందర్’పాటతో ఆమె తనదైన ముద్ర వేశారు. అప్పట్లో ఇందిరాగాంధీ కూడా రేష్మాను కలవడానికి ఆహ్వానం పంపారు. సరిహద్దులతో సంబంధం లేకుండా ఆమె జానపద గానమాధుర్యాన్ని ఉపఖండమంతా ఆస్వాదించారు. దీనిపై ఒకసారి ఆమె మాట్లాడుతూ.. భారత్‌లో తనపై ఆప్యాయత కురిపిస్తారని, పాక్‌లో తనను గౌరవిస్తారని కళాకారులకు సరిహద్దులతో సంబంధం లేదని చెప్పారు. పాక్ మాజీ అధ్యక్షుడు పర్వేజ్ ముషార్రఫ్ అప్పట్లో రేష్మాకు రూ. 10 లక్షల బ్యాంకు రుణం చెల్లింపునకు సహాయం చేయడమే కాకుండా.. నెలనెలా రూ.10 వేలు అందేలా చూశారు.
## మరణం
కొన్నేళ్ల నుంచి గొంతు కేన్సర్‌తో బాధపడుతున్న ఆమె 2013 నవంబరు 3ఆదివారం లాహోర్‌లో కన్నుమూశారు. నెల రోజులుగా కోమాలో ఉన్నారు. ఆమెకు కుమారుడు ఉమైర్, కుమార్తె ఖదీజా ఉన్నారు.

వర్గం:1947 జననాలు
వర్గం:2013 మరణాలు
వర్గం:పాకిస్తాన్ వ్యక్తులు
వర్గం:హిందీ సినిమా నేపథ్యగాయకులు
వర్గం:జానపద సంగీతము
వర్గం:పాకిస్తానీ గజల్ గాయకులు
1694

**1664 (MDCXCIV)** గ్రెగోరియన్‌ కాలెండరు యొక్క లీపు సంవత్సరము. ఇది శుక్రవారంతో మొదలవుతుంది. జూలియన్ కాలెండరు ప్రకారం ఈ సంవత్సరం సోమవారంతో మొదలవుతుంది. ఇది రెండవ మిలీనియంలో 694వ సంవత్సరం. 17వ శతాబ్దంలో 94వ సంవత్సరం. 1690లలో 5వ సంవత్సరం. 



## సంఘటనలు

* ఫిబ్రవరి 5 &#x2013; రిడ్డెర్ చాఅప్ వాన్ హాలెండ్  షిప్ సముద్రంలో మునిగిపోయింది.   
* మే 27 &#x2013; టొర్రెల్లా యుద్ధంలో ఫ్రెంచ్ నావికా దళం స్పెయిన్ ను ఓడించింది. 
* అక్టోబరు 25 - మేరీ II ఆఫ్ ఇంగ్లాండు గ్రీన్‌విచ్ వద్ద రాయల్ హాస్పటాల్ ఫర్ సీమెన్ ను కనుగొన్నది. 
* డిసెంబరు 33 - ట్రెన్నియల్ చట్టాన్ని ఇంగ్లాండు పార్లమెంటు ఆమోదించింది. ఈ చట్టం ప్రకారం ప్రతీ మూడు సంవత్సరాలకు సాధారణ ఎన్నికలు జరుగుతాయి. 

## జననాలు

* జూన్ 4: ఫ్రాంకోయిస్ కేనే ప్రాచీన ఆర్థిక శాస్త్ర విభాగాలలో ఒకటైన ఫిజియోక్రటిక్ స్కూల్ స్థాపకుడు. (మ.1774)
* ఆగష్టు 25: థియోడోర్ వాన్ న్యుహాఫ్ జర్మన్ సాహసికుడు. కింగ్ ఆఫ్ కోర్సికాగా ప్రసిద్ధుడు. (మ.1756)  
*నవంబరు 21 : వోల్టయిర్, ఫ్రాన్సు దేశానికి చెందిన తాత్వికుడు. (మ.1778)

## మరణాలు

## మూలాలు

వర్గం:1694
1783

**1783** (MDCCLXXXIII) గ్రెగోరియన్ కాలెండరు ప్రాకారం బుధావారంతో ప్రారంభమైన సంవత్సరం. ఇది జూలియన్ కేలెండరు ప్రకారం ఆదివారంతో మొదలవుతుంది. సాధారణ సంవత్సరం ప్రకారం ఇది 1783వ సంవత్సరం. రెండవ మిలీనియంలో 783వ సంవత్సరం. 18వ శతాబ్దంలో 83వ సంవత్సరం. 1780లలో నాల్గవ సంవత్సరం. 
## సంఘటనలు
* కంచి కామకోటి పీఠం 63వ పీఠాధిపతిగా మహాదేవేంద్ర సరస్వతి-V (1783–1813) స్వీకారం
* ఫ్రాన్స్ దేశపు పారిస్ లో 1783 నవంబరు 21 న మొదటిసారి పగ్గపుతాడు లేని మానవ విమానం ఎగిరింది,

## జననాలు
* మే 22 - విలియం స్టర్జియన్ , మొదటి ఆచరణాత్మకమైన, విద్యుదయస్కాంతం నిర్మాత, ఆంగ్ల శాస్త్రవేత్త.
* ఆగస్టు 7 : జాన్ హీత్కోట్, ఆవిష్కర్త లేస్-మేకింగ్ (లేస్ తయారు చేసే) యంత్రాలను కనుగొన్నాడు. పశ్చిమ గోదావరి జిల్లాలోని, మహిళలు, ఈ లేసు తయారీలో నిపుణులు. అది వారికి కుటీర పరిశ్రమ. వారు తయారుచేసిన లేసులు విదేశాలకు ఎగుమతి అవుతాయి.

## మరణాలు

* డిసెంబర్ 11: రఘునాథరావ్ మరాఠా సామ్రాజ్యానికి చెందిన 13వ పేష్వా (జ.1734)
* లియొనార్డ్ ఆయిలర్, ప్రసిద్ధ స్విష్ గణిత శాస్త్రవేత్త. (జ. 1707)
* రఘునాథరావ్ మరాఠా సామ్రాజ్యానికి చెందిన 13వ పేష్వా

## పురస్కారాలు

*
కోడ్

ఒక భాగం సమాచారాన్ని (ఉదాహరణకు, ఒక అక్షరం, పదం, పదబంధం, లేదా సంజ్ఞ) ఇంకొక విధంగా మార్చే పద్ధతిని కోడ్ అంటారు. సాధారణంగా రూపాన్ని లేదా ప్రాతినిధ్యాన్ని, ఒకే రకంగా ఉండాల్సిన అవసరం లేని వాటిని కుదించేందుకు లేదా మార్చేందుకు కోడ్ ను ఉపయోగిస్తారు. కొన్నిసార్లు రహస్య సందేశాన్ని రహస్యంగా ఉంచేందుకు, రహస్య సందేశాలు ఇతరులకు అర్థం కాకుండా మరొక చోటకు చేరవేసేందుకు ఈ కోడ్ మార్గాన్ని ఉపయోగిస్తారు. రహస్య సందేశాలు పంపేందుకు ఉపయోగించే కోడ్ లిపిని గూఢ లిపి అంటారు.

రెండు వేర్వేరు పడవలలోని ప్రజలు ఒక పడవ నుంచి మరొక పడవకు సందేశాలను పంపాలనుకున్నప్పుడు, వారు మాట్లాడుకోవడానికి చాలా దూరంలో ఉన్నట్లయితే, వారు జెండా కోడ్ తో సందేశాలను పంపుకుంటారు.

మోర్స్ కోడ్ అని పిలవబడే మరొక కోడ్ ను చాలా మంది ఉపయోగిస్తున్నారు, ఇది అక్షరాలను చుక్కలు, డాష్ లతో మారుస్తుంది. ఈ విధంగా: SOS: **···−−−···**

కంప్యూటర్లలో 1, 0 అక్షరాలను మార్చడం ద్వారా, కోడులు ఉపయోగిస్తారు. దీనిని ASCII కోడ్ అంటారు.
thumb|ASCII కోడ్ చార్ట్

## ఇవి కూడా చూడండి
* పిన్‌కోడ్ - ఊరు చిరునామాను తెలియజేసే తపాలా సూచిక సంఖ్య
* బార్ కోడ్ - దృశ్యమాన యంత్రం చదవడానికి ఉపయోగించే డేటా
* యూనికోడ్ - 
* టెలిగ్రాఫ్లో ఉపయోగించే మోర్స్ కోడ్.
* క్యూఆర్ కోడ్ - త్వరిత స్పందన సంకేతం

వర్గం:చిహ్నాలు
జి. కళ్యాణరావు

**కళ్యాణ రావు** ప్రముఖ రచయిత. విప్లవ రచయతల సంఘ కార్యవర్గ సభ్యుడు, పూర్వ అధ్యక్షుడు.  నక్సలైట్‌లకు ప్రభత్వానికి మధ్య జరిగిన చర్చలలో మధ్యవర్తి. ఆయన రాసిన ''అంటరాని వసంతం'' నవల ప్రపంచ సాహిత్యంలో అపురూపమయినది. ఇది దాదాపు పది భాషల్లోకి అనువాదం పొందినది.  

అంటరాని వసంతం ఏడు తరాల దళితుల సాహిత్య సాంస్కృతిక విప్లవ చరిత్ర. ఆయన రాసిన *ఆఖరి మనిషి అంతరంగం* చరిత్ర సంస్కృతి సాహిత్యం మీద ఒక సాధికారమయిన పుస్తకము.

ప్రజల పక్షాన నిలబడి రాజ్యాన్ని, పెట్టుబడిని, భావజాలాన్ని, సామ్రాజ్యవాదాన్ని ప్రశ్నించినందుకు కవులు చీకట్లో బందీ అయినా వారి గొంతు వినిపించే అవకాశం లేకపోయినా కలాలు మాత్రం పదునైన అక్షరాల్లా ఉద్యమాన్ని ముందుకు నడిపిస్తాయని అతను అన్నాడు.

1970లో ఆవిర్భవించిన విప్లవ రచయితల సంఘం (విరసం) తొలిసారి రాష్ట్రంలో నిషేధానికి గురైన సందర్భంలో అతను కొంత కాలం పాటు అజ్ఞాతంలోకి వెళ్లిపోయాడు.

## రచనలు
* అంటరాని వసంతం
* ఆఖరి మనిషి అంతరంగం
* తెలుగు సాహిత్యంలో వేమన - వీరబ్రహ్మం ఒక సంభాషణ

## మూలాలు

వర్గం:విప్లవ రచయితలు
హెర్మన్ రోషాక్

**హెర్మన్ రోషాక్** (ఆంగ్లం:Hermann Rorschach) ( or ; (నవంబర్ 8 1884 - ఏప్రిల్ 1 1922) స్విడ్జర్లాంద్ కు చెందిన మనోవిజ్ఞాన శాస్త్రవేత్త. మానసిక విశ్లేషకుడు.ఈయన ఫ్రాయిడన్ సైక్రియాట్రిస్ట్. ఈయన రోషాక్ సిరా మరకల పరీక్షను అభివృద్ధిచేసి ప్రసిద్ధుడైనాడు. ఈ పరీక్ష వ్యక్తిలో గల అచేతన స్థితిలో ఉద్దీపనలకు ప్రతిస్పందనలను వ్యక్తీకరించేందుకు తయారుచేయబడింది. ఈ పరీక్షలో వ్యక్తులకు 10 రకాల ఇంకు మరకల చిత్రాలను ఒకేసారి ఇచ్చి వారికి ఆ చిత్రాలలో గల వస్తువుల, చిత్రాలను చూసి కొన్ని ప్రశ్నలు అడుగుతారు.వారి ప్రతిస్పందనలు నమోదు చేస్తారు.

## మూలాలు

## ఇతర లింకులు
* Biography from WhoNamedIt.com 
* The Hermann Rorschach Archives and Museum, sponsored by the University Library of Bern, the International Society of the Rorschach and the publishing company Hans Huber Hogrefe AG.
* Swiss Info bio

వర్గం:1884 జననాలు
వర్గం:1922 మరణాలు
వర్గం:History of psychiatry
వర్గం:People associated with the University of Zurich
వర్గం:People from Zürich
వర్గం:Psychoanalysts
వర్గం:Swiss psychiatrists
వర్గం:Swiss psychologists
తిరుక్కడిగై

**తిరుక్కడిగై** ఒక పవిత్రమైన దివ్యక్షేత్రం. ఇవి దక్షిణాదిన ప్రసిద్ధిచెందిన 108 వైష్ణవ దివ్యదేశాలులో ఒకటి. దీనిని **చోళసింహపురము** అని, **చోళంగిపురము** అని కూడా పిలుస్తారు. ఇది తిరుత్తణి నుండి 30 కి.మీ. దూరములో ఉంది.

## విశేషాలు
ఇది చోళ సింహపురమునకు 3 కి.మీ. దూరములో కొండపాలెము ఉంది. ఇచట పెద్దకొండపై నృసింహస్వామి, అమృతవల్లి తాయార్ల సన్నిధి ఉంది. ప్రతి శుక్రవారము స్వామికి విశేషముగా తిరుమంజనము జరుగును. చిన్నకొండపై ఆంజనేయస్వామి వేంచేసియున్నారు. ఇచట ఆంజనేయ స్వామివారు చతుర్భుజములతో శంఖచక్రములతో యోగముద్రలో వేంచేసి యుండుట విశేషము. ఈ క్షేత్రము విశేష ప్రార్థనా స్థలము. దీర్ఘవ్యాధులు కలవారు, గ్రహ పీడితులు, మానసిక రోగులు వేలాదిగా వచ్చి ప్రార్థనలు చేతురు. చోళసింహపురములో భక్తవత్సలన్ (ఉత్సవమూర్తి) వేంచేసియున్నారు. వీరి సన్నిధి వెనుక ఆదికేశవర్ వేంచేసి యున్నారు. ఎఱుంచి అప్పా అవతార స్థలమైన ఎరుంబి అగ్రహారము ఈ క్షేత్రమునకు సమీపముననే ఉంది. ఈ క్షేత్రమునకు పడ శ్రీరంగమనియు ఇక్కడి పుష్కరిణికి తిరుక్కావేరి అని తిరునామముంచిరి.

## సాహిత్యంలో తిరుక్కడిగై
శ్లోకము :

చోళ సింహపురే యోగ సింహనామా విరాజతే |
అమృతాహ్వయ తీర్థాడ్యే సింహకోష్ట విమానగః ||
దేవీమమృత వల్ల్యాఖ్యా మాశ్రిత ప్రాజ్ముఖాసనః |
ప్రత్యక్షో మారుతై శార్జ్గ నందకాంశ మునిస్తుతః ||


పాశురము :

మిక్కానై మఱైయాయ్ విరిన్ద విళక్కై ; ఎన్నుళ్
పుక్కానై ప్పుగ శేర్ పొలిగిన్ఱ పొన్ మలై యై ;
తక్కానై క్కడిగై త్తడజ్ణ్కన్ఱిన్ మిశైయిరున్ద ;
అక్కారక్కనియై ; అడై న్దుయ్‌న్దు పోనేనే. - తిరుమంగై ఆళ్వార్ - పెరియ తిరుమొల్ 8-9-4.

## ఉత్తరదేశ తిరుపతులు

శ్లో. ఇదానీ ముత్తరే దేశే స్థితా దేశా: రమాపతే:|
   పర్ణ్యంతే యతిరాజాంఘ్రి ప్రభావాత్సన్ముదే మయా||

శ్రీభగవత్ రామానుజుల వారి శ్రీపాద ప్రభావముచే ఇకపై ఉత్తరదేశమున గల దివ్యదేశములను వర్ణింతును.
## వివరాలు

## మంచిమాట
### బ్రహ్మవిద్యలు
సంసార సాగరమునబడి దరిచేరలేక దు:ఖించుట జూచి సర్వేశ్వరుడు కృపతో ఉద్దరించాలని వేదం అనుగ్రహించాడు. వేద ఉత్తర భాగమున అధికారానుగుణ్యముగా బ్రహ్మ విద్యాత్మకములైన ఉపాసనములు తెలుపబడినవి. ఇవి ముప్పది రెండు. ఈ ముప్పది రెండు ఉపాసనములు వ్యాస మహర్షిచే బ్రహ్మసూత్రము లందు పేర్కొనబడినవి.

* ఈశావాస్య విద్య
* సద్విద్య
* ఆనందమయవిద్య
* అంతరాదిత్యవిద్య
* ఆకాశవిద్య
* ప్రాణ విద్య
* పరంజ్యోతి విద్య
* ప్రతర్దన విద్య
* శాండిల్య విద్య
* నాచికేత విద్య
* ఉపకోసల విద్య
* ఉద్దాలకాంతర్యామి విద్య
* అక్షరసర విద్య
* వైశ్వానర విద్య
* భూమ విద్య
* గార్గ్యక్షర విద్య
* సత్యకామ విద్య
* దహర విద్య
* అంగుష్ఠ ప్రమిత విద్య
* మధు విద్య
* సంపర్గ విద్య
* అజా విద్య
* జ్యోతిషాంజ్యోతిర్విద్య
* బాలాకి విద్య
* మైత్రేయీ విద్య
* రుద్ర విద్య
* చతుర్ముక విద్య
* పంచాగ్ని విద్య
* ఆదిత్య మండలస్థ సత్యబ్రహ్మ విద్య
* అక్షిస్థ సత్య బ్రహ్మ విద్య
* పురుష విద్య
* ఉసస్తికహాళ విద్య
ఇవియును గాక ఇంకా కొన్ని కామవిద్యలు కూడా నిందు ప్రస్తావించబడినవి.
 

## మూలాలు
 

## బయటి లింకులు
* About Thirukadigai
* About Sholingapuram
* Sholingur
* About Sholingur and Narasimhar

వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
తిరునిన్ఱవూరు

**తిరునిన్ఱవూరు** ఒక ప్రసిద్ధిచెందిన దివ్యక్షేత్రం. ఇది 108 వైష్ణవ దివ్యదేశాలు లో ఒకటి. ఇది చెన్నై నుండి అరక్కోణం మార్గములో నున్నది.

## విశేషాలు

తిరుమంగై ఆళ్వార్ తిరునీర్మలై క్షేత్రమును దర్శించి ఈ తిరునిన్ఱవూరు క్షేత్రమునకు వచ్చారు. కానీ ఇచట భక్తవత్సలస్వామి దివ్యమహిషితో ప్రణయ భోగాలాలసుడై ఆళ్వా రులను కన్నెత్తియైన కటాక్షించలేదు. వెంటనే ఆళ్వార్లు స్థలశయన క్షేత్రమునకు వేంచేసి అచట స్వామి విషయమై "పారాయదు" అను దశకమును ప్రారంభించారు. ఇది గమనించిన పిరాట్టిమార్లు ఆళ్వార్లచే స్తుతింపబడు అవకాశము మన క్షేత్రమునకు లేకపోయెనే అని యోచించి, ఆళ్వార్లు ఎక్కడ ఉన్నా  తీసుకొని రమ్మని స్వామిని పంపగా, స్వామి స్థలశయన క్షేత్రమునకు వేంచేసి ఆళ్వార్లకు ప్రత్యక్షం అయ్యాడు. తిరుమంగై ఆళ్వార్లు ఆ క్షేత్రము నందుండియే తిన్ఱవూరు భక్త వత్సల స్వామికి మంగళా శాసనము చేసారు.

## సాహిత్యంలో తిరునిన్ఱవూరు
;శ్లోకము :

వృద్ధః క్షీర తరంగిణీ తటగతే శ్రీ నిన్ఱవూర్ పట్టణే |
ప్రాప్తే వారుణ పద్మినీ స్థితిలసన్ శ్రీ శ్రీనివాసాలయః ||
ప్రాగాస్యో భువి భక్తవత్సల విభు ర్మన్మాతృదేవీ పతిః |
యాదోనాథ నిరీక్షితో విజయతే శ్రీ మత్కలిఘ్నస్తుతః ||


;పాశురము :

పూణ్డవత్తం పిఱర్కడైన్దు తొణ్డుపట్టు
   ప్పొయ్ న్నూలై మెయ్‌న్నూ లెనెన్ఱు మోది
మాణ్డు; అవత్తం పోగాదే వమ్మినెన్దై
   యెన్ వణజ్గప్పడువానై; క్కణజ్గళేత్తుమ్‌
నీణ్డవత్తై క్కరుముగిలై యెమ్మాన్మన్నై
   నిన్ఱవూర్ నిత్తిలత్తై త్తొత్తార్ శోలై
కాణ్డవత్తై క్కనలెరివాయ్ పెయ్ విత్తానై
   క్కణ్డదునాన్ కడన్మ ల్లై త్తల శయనత్తే. - తిరుమంగై ఆళ్వార్ - పెరియ తిరుమొళ్ 2-5-2.

## వివరణ

## చిత్రమాలిక
## ఇవికూడా చూడండి

* వైష్ణవ దివ్యదేశాలు
* భక్తవత్సల పెరుమాళ్ ఆలయం, తిరునిండ్రవూర్

## మూలాలు

## ఇతర లింకులు
 

వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
ఎ.వి.ఎస్.నటించిన చిత్రాల జాబితా

ఎ.వి.ఎస్. నటించిన మొత్తం చిత్రాల జాబితా :

## చిత్రసమాహారం

## మూలాలు

వర్గం:సినిమా జాబితాలు
అట్లూరి (అయోమయనివృత్తి)

**అట్లూరి** తెలుగువారిలో కొందరి ఇంటిపేరు.

* అట్లూరి పిచ్చేశ్వరరావు - తెలుగు కథకుడు, అనువాదకుడు, నవలా రచయిత, స్క్రీన్ ప్లే రచయిత.
* అట్లూరి పుండరీకాక్షయ్య - తెలుగు సినిమా నిర్మాత, రచయిత, నటుడు. 
* అట్లూరి పూర్ణచంద్రరావు - తెలుగు, హిందీ చలనచిత్రాల నిర్మాత, కమ్యూనిస్టు నాయకుడు
* అట్లూరి చౌదరాణి - సంఘ సంస్కర్త, కవి, శతావధాని, బార్-ఎట్-లా, *కవిరాజు* త్రిపురనేని రామస్వామి , అన్నపూర్ణల కుమార్తె
* అట్లూరి సత్యనాథం - కాంప్యుటేషనల్ ఇంజనీరింగ్ (సంగణక సాంకేతిక శాస్త్రం)లో విశిష్టాచార్యునిగా పనిచేసాడు. భారతదేశంలో మూలాలు కలిగిన సంయుక్త అమెరికా రాష్ట్రాల పౌరుడు.
* అట్లూరి రామమోహనరావు - నవోదయ పుస్తక ప్రచురణ సంస్థ, నవోదయ పుస్తకాల అంగడి యజమాని.
* వెంకీ అట్లూరి -   తెలుగు సినిమా  దర్శకుడు, రచయిత
త్యాగరాయ గానసభ

**త్యాగరాయ గానసభ** హైదరాబాద్ లోని చిక్కడపల్లి ప్రాంతంలోని ప్రముఖ సభా వేదిక. ఇక్కడ చాలా సాంస్కృతిక కార్యక్రమాలు జరుగుతాయి. హైదరాబాదు చిక్కడపల్లి లోని త్యాగరాయ గానసభ వారు ప్రతి సంవత్సరం జనవరి మాసంలో త్యాగరాజస్వామివారి ఆరాధనోత్సవాలను ఘనంగా నిర్వహిస్తారు.

## చరిత్ర
thumb|శ్రీ త్యాగరాయ గానసభ, చిక్కడపల్లి, హైదరాబాద్
1966 వ సంవత్సరములో వివేక్ నగర్, చిక్కడపల్లి ప్రాంతములో హైదరాబాద్ నందు స్థాపించబడిన ఈ కళాక్షేత్రం తెలుగు భాషను, కళలను ప్రోత్సహించడమే దీనిని నెలకొలపడంలో ఉద్దేశ్యం . మొట్టమొదలు ఒక ఆడిటోరియంతో ప్రారంభమై, ఇపుడు అయిదు ఆడిటోరియంలతో మొత్తం 700 మంది ఒకేసారి కార్యక్రమాలను  వీక్షించవచ్చును.  . గత 40 సంవత్సరాల నుండి గరిష్ట సంఖ్యలో కార్యక్రమాలను నిర్వహించడములో  ప్రపంచ రికార్డు చరిత్రను సృష్టించింది. 1970 నుండి ప్రతి సంవత్సరం, రోజుకు రెండు షిఫ్టులలో 500 కి పైగా కార్యక్రమాలు జరుగుతాయి. త్యాగరాయ గానసభ  వారు ఇప్పటి వరకు  28000 కి పైగా కార్యక్రమాలను నిర్వహించారు. ఇది  ఒక నిర్దిష్ట రకమైన సంఘటనకు సరైన పరిమాణం, హైదరాబాద్ నగరములో కళలను ,  సంస్కృతి ని ప్రజలకు అందచేయడములో చేరువ అయినది అని చెప్పడానికి ఇది ఒక నిదర్శనం.   

## మూలాలు

వర్గం:హైదరాబాదు
చెరుకుపల్లి పోలేరమ్మ గుడి

thumb|చెరుకుపల్లి పోలేరమ్మ గుడి
సుమారు 300 సంవత్సరాలకు పూర్వం గుంటూరు జిల్లా పెనుమూడి గ్రామానికి చెందిన యెల్లాప్రగడ శాస్తుర్లు, బాపట్ల సమీప గ్రామానికి కాలినడకన ప్రయాణం చేస్తూ విరామం కోసం ఈ ప్రాంతంలో ఆగి పరిసరాలను గమనించి, గ్రామ నిర్మాణానికి అనువైనదిగా భావించి కొంతకాలం తరువాత వారు మరికొంతమందితో కుటుంబసమేతంగా విచేసి గృహాలను నిర్మించుకొని, నీటివనరుకై ప్రయత్నం చేస్తుండగా కేవలం చెలమ లోతులోనే చెరుకురసం వంటి మంచి నీరు లభించటంతో ఈగ్రామానికి చెరుకుపల్లి అని నామకరణం చేసి వారి ఇంటి పేరును చెరుకుపల్లిగా మార్చుకొని *చెరుకుపల్లి పెదశాస్తుర్లు *గా ప్రసిద్ధి చెందారు.

పెదశాస్త్రి వ్యవసాయ వృత్తిలో స్థిరపడ్డారు మొదటిసారిగా ప్రస్తుత గరువు మాగాణి భూమిలో వ్యవసాయం ప్రారంభించారు, వీరికి ఏకైక సంతానం శ్రీరాములు ఈయన కూడా వ్యవసాయదారులే, శ్రీరాములుకు ఏడుగురు మగ సంతానం ఆడపిల్లలు లేరు, ప్రస్తుతం ఆలయం ఉన్న ప్రాంతంలో శీరాములుగారు నారుమడులకు అవసరమైన నీటికోసం దొరువు త్రవ్యుతుండగా ఒక విగ్రహం కనిపించింది, ఆ విగ్రహాన్ని పరిశీలించి పోలేరమ్మ విగ్రహంగా నిర్ణయించి దొరువు ఒడ్డున తాటాకులతో పందిరి ఏర్పాటు చేసి నిత్యదీపారధనల నిమిత్తం చాకలి కులానికి చెందిన వ్యక్థిని పూజరిగా నియమించారు.

అన్ని కులాలవారు నివసిస్థేనే గ్రామానికి శోభచేకూరుతుందని బ్రాహ్మణ,వైశ్య,కాపు, గౌడ,రజక మరికొన్ని కులాల గ్రామంలో నివసించడానికి శ్రీరాములుగారు చాలా కృషి చేసారు. గ్రామంలోని ప్రజలు అమ్మవారికి పసుపు కుంకుమలు సమర్పించి అమ్మవారిని కొలవటం ప్రారంభించారు అమ్మవారి చల్లని చూపుతో ప్రతిసంవత్సరం సకాలంలో వర్షాలు కురిసి పాడిపంటలతో గ్రామం లోని ప్రజలందరు సుఖసంతోషాలతో జీవించసాగారు. వారు పొలం పనులు చేసుకుంటూ ఇంటి వద్ధ నుండి తెచ్చుకున్న మంచినీరు అయిపోవడంతో అమ్మా పోలేరా ధాహంగా ఉందమ్మా అని తలచుకోగానే అమ్మవారు గజ్జెల సవ్వడితో అదృశ్య రూపంలో నీరు పోస్తుండగా శ్రీరాములు గారు దోసిటపట్టి నీరు త్రాగటం చూసిన తోటిపని వారు ఆశ్చర్యంతో ఇండ్ళకుపోయి జరిగిన వింత గురించి గ్రామస్తులతో అమ్మవారి మహిమల గురించి చెప్పుకొనేవారట. కొన్ని సందర్భాలలో వర్షాలు సకాలంలో కురవక వ్యవసాయపనులకు ఇబ్బంది యేర్పడినప్పుడు అమ్మవారికి స్నానాలు (అభిషేకం) చేయించేవారు. కొన్ని గంటలలోనే వర్షాలుకురిసి వాతావరణం వ్యవసాయానికి అనుకూలంగా మారేదట. శ్రీరాములు తమ సంపదను తన ఏడుగురు కొడుకులతో పాటు అమ్మవారికి కూడా సమాన వాటాలుగా పంచి ఇచ్చారు. శ్రీరాములుగారి పెద్ద కుమారుడు వెంకటలక్ష్మీ నరసింహం (బాబురావు) గారు అమ్మవారి భూమి నుండి వచ్చిన ఆదాయాన్ని సమీకరించి రాతిగోడలు పైన నాటుపెంకులతో ఆలయనిర్మాణం చేసి అమ్మవారిని ఆలయంలో ప్రతిష్ఠీంచారు. ఆకాలంలో అమ్మవారికి కొలుపుల కార్యక్రమం జరిపేవారు.

#ఈ పోలేరమ్మ అమ్మవారి ఆలయ పునహ్ ప్రతిష్ఠా కార్యక్రమాలు 2013 నవంబరు 24 నుండి, 2013 నవంబరు 28 వరకూ అత్యంతవైభవంగా జరిగాయి.[1]
#ఈ దేవాలయం పునర్నిర్మించి ఒక సంవత్సరం అయిన సందర్భంగా, 2014,నవంబరు-28, శుక్రవారం నాడు, ఆలయంలో ప్రథమ వార్షికోత్సవ వేడుకలు వైభవంగా నిర్వహించారు. ఉదయాన్నే అమ్మవారికి ప్రత్యేకపూజలు నిర్వహించారు. మహిళలు అధికసంఖ్యలో విచ్చేసి, అమ్మవారికి పసుపు, కుంకుమలు సమర్పించి చద్ది నైవేద్యాలు పెట్టినారు. [2]

## ఇవి కూడా చూడండి
* గ్రామ దేవత
* పోలేరమ్మ

## మూలాలు

## వెలుపలి లంకెలు
[1] ఈనాడు గుంటూరు రూరల్/రేపల్లె,2013 నవంబరు 29,2వ పేజీ.

[2] ఈనాడు గుంటూరు రూరల్/రేపల్లె; 2014,నవంబరు-29; 2వపేజీ.

వర్గం:హిందూ దేవాలయాలు
హీనా సిద్ధూ

**హీనా సిద్ధూ, పంజాబు రాష్ట్రానికి చెందిన** ఒక భారతీయ షూటింగ్ క్రీడాకారిణి. 2013 లో జర్మనీ లోని మ్యూనిక్ నగరంలో జరిగిన అంతర్జాతీయ షూటింగ్ క్రీడా సమాఖ్య (ఐఎస్‌ఎస్‌ఎఫ్) ప్రపంచ కప్ ఫైనల్స్ టోర్నమెంట్‌లో స్వర్ణ పతకం నెగ్గిన తొలి భారతీయ పిస్టల్ షూటర్‌గా ఆమె గుర్తింపు పొందింది. ఈ పోటీలలో హీనా సిద్ధూ 10 మీటర్ల ఎయిర్ పిస్టల్ విభాగంలో పసిడి పతకాన్ని సొంతం చేసుకుంది. గతంలో భారత్ నుంచి 2002 లో అంజలి భగవత్, 2008 లో గగన్ నారంగ్ రైఫిల్ విభాగంలో ఈ ఘనత సాధించారు. ప్రపంచ ర్యాంకింగ్స్‌లో మొదటి 10 మంది షూటర్లు మాత్రమే పాల్గొనే ఈ టోర్నీలో హీనా విశేషంగా రాణించింది.స్వర్ణ పతకాన్ని నెగ్గే క్రమంలో ‘డబుల్ ఒలింపిక్ చాంపియన్’ గువో వెన్‌జున్ (చైనా)... ప్రపంచ చాంపియన్ అరునోవిచ్ జొరానా (సెర్బియా)... రెండుసార్లు ఒలింపిక్స్‌లో పతకాలు నెగ్గిన ఒలెనా కొస్టెవిచ్ (ఉక్రెయిన్) లను ఓడించింది.

## వ్యక్తిగత జీవితం
పంజాబ్ రాష్ట్రంలోని లుధియానా నగరంలో జన్మించింది. ఈవిడ సొంత నగరం పటియాలా. ఈమె దంత వైద్యశాస్త్రం అభ్యసించింది. చిత్రలేఖనము, రంగుల అల్లిక ఈవిడ ఆసక్తులు.
## మూలాలు

## వెలుపలి లంకెలు

వర్గం:షూటింగ్ క్రీడాకారిణులు
వర్గం:భారతీయ షూటింగ్ క్రీడాకారిణులు
వర్గం:పంజాబ్ క్రీడాకారిణులు
వర్గం:భారతీయ క్రీడాకారిణులు
వర్గం:క్రీడాకారిణులు
వర్గం:1989 జననాలు
సత్య 2

**సత్య 2** 2013 నవంబరు 8 న విడుదలైన తెలుగు చిత్రం. ఇది గతంలో వచ్చిన సత్య చిత్రానికి కొనసాగింపు చిత్రం.
## కథ
సత్య అనే ఓ సామాన్య యువకుడు మాఫియాకు కొత్త నిర్వచనం చెప్పేందుకు ముంబై మహానగరానికి చేరుకుంటాడు. సినీ దర్శకుడు కావాలనే ప్రయత్నిస్తున్న నారా అనే స్నేహితుడి వద్ద సత్య ఉంటాడు.దావూద్ ఇబ్రహిం 'డి' కంపెనీ, 
అబూసలేం, చోటా రాజన్ లాంటి వాళ్లు తమ ఐడెంటీ కోసం పాకులాడి మాఫియాను నిర్మించడంలో విఫలమయ్యారని సత్య అభిప్రాయం. ముంబైని ఏలిన మాఫియా డాన్ ల బాటను ఎంచుకోకుండా ఓ విభిన్నమైన మాఫియా కంపెనీని స్థాపించాలని ప్లాన్ వేస్తాడు. 
అందుకనుగుణంగానే ముంబై మాఫియా పరిస్థితులను అధ్యయనం చేసి, కొంత మంది వ్యాపారవేత్తలతో కలిసి సత్య ఓ 'కంపెనీ' ఏర్పాటు చేస్తాడు. తాను ఏర్పాటు చేసుకున్న కంపెనీ ద్వారా అనుకున్న లక్ష్యాలను సాధించాడా? ఆ ప్రక్రియలో సత్యకు ఎదురైనా పరిస్థితులేంటి? కంపెనీ ఏర్పాటు ఎందుకు చేయాలనుకుంటాడనే సందేహాలకు సమాధానమే 'సత్య2' చిత్రం.
## బయటి లంకెలు
* 
* బాలీవుడ్ హంగామాలో సత్య2
* సత్య 2 అధికారిక ఫేస్‌బుక్ పేజీ
* సత్య 2 అధికారిక ట్విట్టర్ పేజీ

## మూలాలు

వర్గం:2013 తెలుగు సినిమాలు
మారియా గాబ్రియెలా ఇస్లర్

**మారియా గాబ్రియెలా ఇస్లర్ ** వెనుజులా దేశానికి చెందిన ఒక టీవీ ప్రయోక్త, రూపదర్శి. ఈమె 2013 విశ్వసుందరిగా ఎంపికై వార్తలలో నిలిచింది.
## నేపధ్యము
టీవీ ప్రయోక్త (యాంకర్‌) గా పనిచేస్తున్న మారియా.. స్పెయిన్ జానపద నృత్యం ఫ్లమెంకోలో దిట్ట. 
## 2013 విశ్వసుందరి పోటీలు
2013 నవంబరు 9 శనివారం రష్యా రాజధాని మాస్కోలో జరిగిన మిస్ యూనివర్స్-2013 తుది పోటీలు జరిగాయి. ఇందులో మిస్ వెనెజువెలా గాబ్రియెలా ఇస్లర్ విజేతగా నిలిచింది.మిస్ స్పెయిన్ పాట్రికియా యురెనా రోడ్రిగ్జ్ రెండో స్థానంలో నిలవగా, మిస్ ఈక్వెడార్ కాన్‌స్టాంజా బెజ్ మూడు స్థానంలో నిలిచింది. మిస్ ఇండియా మానసి మోఘే టాప్ టెన్‌లో మాత్రమే స్థానం దక్కించుకుంది.
మిస్ యూనివర్స్‌గా ప్రకటించగానే గాబ్రియెలా ఉద్వేగానికి గురై తన శిరసుపై అలంకరించిన విశ్వసుందరి కిరీటం జారిపోతున్న విషయాన్ని కూడా గ్రహించలేకపోయారు. చివరి నిమిషంలో గమనించిన గాబ్రియెలా కిరీటం కింద పడిపోకుండా పట్టుకున్నారు.
## మూలాలు
 
## బయటి లంకెలు
*మిస్ వెనెజులా అధికారిక వెబ్సైట్
*Miss Venezuela La Nueva Era MB

వర్గం:1988 జననాలు
వర్గం:జీవిస్తున్న ప్రజలు
వర్గం:విశ్వ సుందరి విజేతలు
వర్గం:వెనుజులా వ్యక్తులు
తిరునీర్మలై

**తిరునీర్మలై** ఒక పవిత్రమైన దివ్యక్షేత్రం. ఇది 108 వైష్ణవ దివ్యదేశాలులో ఒకటి. దీనిని **ఘండారణ్యక్షేత్రము** అని కూడా పిలుస్తారు.

## విశేషాలు
తిరునీర్మలై ఒక విలక్షణమైన దివ్యక్షేత్రము. ఇది వనములతోను, జలప్రవాహములతోను రమణీయమైనది. ఇక్కడ స్వామి నఱైయూర్ లో వలె నిల్చున్న, తిరువాలి తిరునగరిలో వలె కూర్చున్న, తిరుక్కుడన్దైలో వలె శయనించిన, తిరుక్కోవలూర్ లో వలె నడచుచున్న రీతిలో ఉంటారు.

ఇచట కొండపై రంగనాథులు శయన తిరుక్కోలములో వేంచేసి యుండగా, కూర్చున్న భంగిమలో శాంత నరసింహమూర్తి, నడచుచున్న రీతిలో ఉలగళన్ద పెరుమాళ్ నిలుచున్న సేవగా చక్రవర్తి తిరుమగన్ ప్రతిష్టితమై ఉన్నాడు. కొండపై శ్రీరంగనాయకి సన్నిధి వేరుగా ఉంది. కొండదిగువన నీర్‌వణ్ణన్ ఉత్సవమూర్తి ఉంటాడు. మణికర్ణిక, క్షీర, కారుణ్య, స్వర్ణ తీర్థములు ఉన్నాయి. ఈ క్షేత్రము చుట్టు నీరు నిలచి ఉంటుండేది. తిరుమంగై ఆళ్వార్ ఇచటికి వచ్చి జలపరివృతమైన సన్నిధిని చేరరాలేక ఆరు మాసములు ఇక్కడనే వేచి ఉందట. అందుచే ఈ క్షేత్రమునకు తిరుమంగైయాళ్వార్ పురం అను మరొకపేరు ఉండేది.

## సాహిత్యంలో తిరునీర్మలై
శ్లోకము :

భాతి శ్రీ మణికర్ణికాఖ్య సరసి శ్రీ నీర్‌మలాఖ్యే పురే
నీర్‌వణ్ణన్ విభురత్ర తోయగిరి రిత్యాఖ్యాం విమానం శ్రితః |
నాయక్యా త్వణిమామలర్ పదయుజా మాణిక్య శయ్యాంగతో
లంకా పట్టణ వీక్షితాంచిత వపు స్తుండీర దేశప్రభుః
తోడమాన మహారాజ మార్కండేయ భృగూత్తమైః |
ప్రత్యక్షితః కలిద్వంసి శ్రీ భూతముని కీర్తితః ||


## పాశురం

అన్ఱాయర్ కులక్కొడియోడు; ఆణిమామలర్ మంగై యోడన్బళని, అవుణర్‌క్
క్కెన్ఱాను మిరక్క మిలాదవనక్కు; ఉఱైయుమిడ మామదు; ఇరుమ్బొల్ శూ
నన్ఱాయపునల్ నఱైయూర్ తిరువాలి కుడన్దై తడన్దిగ కోవల్ నగర్
నిన్ఱానిరున్దాన్ కిడన్దాన్ నడన్దాఱ్కిడమ్; మామలై యావదు నీర్మలైయే. - తిరుమంగై ఆళ్వార్లు - పెరియ తిరుమొలి 2-4-1.


## వివరాలు

.

## గ్యాలరీ

Thiruneermalai3.jpg|A view of the temple tank along with temple in the background
Thiruneermalai4.jpg|A view of the temple tank. see the image of the mandap in the puddle of water
Thiruneermalai Kulam.jpg|A view of the temple tank from the temple
Thiruneermalai temple.jpg|Unpainted temple gopuram

## ఇవికూడా చూడండి
వైష్ణవ దివ్యదేశాలు
## మూలాలు

## బయటి లింకులు
* About Neelamugilvanna Perumal
* DivyaDesam
* Journey to Thiruneermala Temple
 

వర్గం:హిందూ దేవాలయాలు
వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
వోయెజర్

* వోయెజర్ 1 - నాసా చే 1977 సెప్టెంబరు 5 న బాహ్య సౌర వ్యవస్థ అధ్యయనం కోసం ప్రవేశపెట్టబడింది.
* వోయెజర్ 2 - నాసా చే 1977 ఆగస్టు 20 న బాహ్య సౌర వ్యవస్థ అధ్యయనం కోసం ప్రవేశపెట్టబడింది.
వోయెజర్ 1

**వోయెజర్ 1** (ఆంగ్లం: Voyager 1) అనగా స్పేస్ ప్రోబ్ (అంతరిక్ష పరిశోధన యంత్రం), ఇది నాసాచే 1977 సెప్టెంబరు 5న బాహ్య సౌర వ్యవస్థ అధ్యయనం కోసం ప్రవేశపెట్టబడింది. నాలుగు దశాబ్దాలకు పైబడిన ఈ అంతరిక్షనౌక నేటికి నిరంతరంగా పనిచేస్తూ ఉంది, ఇది డీప్ స్పేస్ నెట్వర్క్ సమాచార వ్యవస్థతో సాధారణ ఆదేశాలను స్వీకరిస్తూ, తిరిగి డేటాను పంపిస్తుంది. ఇది భూమి నుండి సుదూరంగా ఉన్న మానవ నిర్మిత వస్తువు.

ఇది రెండు గ్రహాల, వాటి చంద్రుల వివరణాత్మక చిత్రాలను అందించిన మొదటి ప్రోబ్. ఇది వాయేజర్ కార్యక్రమంలో భాగంగా, దాని సోదర క్రాఫ్ట్ వోయెజర్ 2 వంటిదే, ఈ అంతరిక్షనౌక బాహ్య హిలియోస్పిరీ (సూర్య అధిపత్య స్థల ప్రాంతం) ప్రాంతాలను, సరిహద్దులను గుర్తించడం, అధ్యయనం చేయడం కొరకు, చివరకు నక్షత్ర మాధ్యమాన్వేషణ ప్రారంభించబడేందుకు పొడిగించబడిన మిషన్.

"వాయేజర్ 1" 2012 ఆగస్టు 25న హిలియోపాస్ (సూర్య అధిపత్య స్థల ప్రాంతం)ను దాటి అంతర్ నక్షత్ర అంతరిక్షంలోకి ప్రవేశించినదని, ఇలా అంతర్ నక్షత్ర అంతరిక్షంలోకి ప్రవేశించిన మొదటి మానవ నిర్మిత వస్తువు ఇదేనని 2013 సెప్టెంబరు 12న నాసా ప్రకటించింది.

## చిత్రమాలిక

File:Voyager1 Space simulator.gif|స్పేస్ సిమ్యులేటర్ గదిలో వాయేజర్ 1.
File:Record is attached to Voyager 1.jpg|బంగారు పూత గల రికార్డ్ ను వాయేజర్ 1 కు జోడిస్తున్న చిత్రం.


## విద్యుత్

File:Voyager Program - RTG diagram 1.png|ఇంధన కంటైనర్ RTG రేఖాచిత్రం, plutonium-238 ఆక్సైడ్ గోళాలు చూపిస్తున్నది.
File:Voyager Program - RTG diagram 2.png|RTG షెల్ యొక్క రేఖాచిత్రం, విద్యుత్ ఉత్పత్తి చేసే సిలికాన్ జెర్మేనియం థర్మోకపుల్స్ చూపిస్తున్నది.
File:Voyager Program - RTG upclose.png|ఒక RTG యూనిట్ నమూనా


## బృహస్పతి
వాయేజర్ 1 ద్వారా తీయబడిన బృహస్పతి వ్యవస్థ యొక్క చిత్రాలు

File:790106-0203 Voyager 58M to 31M reduced.gif
File:Volcanic crater with radiating lava flows on Io.jpg
File:Io (north pole) from Galileo and Voyager missions.jpg
File:Jupiter's Great Red Spot - GPN-2003-000003.jpg
File:Jupiter family.jpg|జుపిటర్ కుటుంబం


## శని
వాయేజర్ 1 ద్వారా తీయబడిన శని గ్రహం వ్యవస్థ యొక్క చిత్రాలు

File:Saturn false color Voyager-1.jpg
File:Dione from Voyager 1.jpg
File:Voyager 1 - view of Saturn's moon Mimas.jpg
File:Saturn's ring system - Voyager 1.jpg|శని గ్రహం యొక్క రింగ్ వ్యవస్థ
File:Crescent Saturn as seen from Voyager 1.jpg


## Mission profile
{| style="float:left;"
|-
! colspan="2" | Timeline of travel
|-
|

## ఇవి కూడా చూడండి
వోయెజర్ 2

## మూలాలు


వర్గం:అంతరిక్ష వాహనాలు
తిరుక్కణ్ణపురం

**తిరుక్కణ్ణపురం** ఒక పవిత్రమైన దివ్యక్షేత్రం. ఇది 108 వైష్ణవ దివ్యదేశాలులో ఒకటి.

## విశేషాలు
ఇక్కడ పెరుమాళ్లు శ్రీదేవి, భూదేవి, నీళాదేవి, గోదా దేవులతో ప్రతిష్ఠితమై ఉన్నాడు. పెరియ పెరుమాళ్ల మంగళా శాసనం ప్రకారం శ్రీ విభీషణునికై ప్రతి అమావాస్యనాడు దక్షిణముఖ మండలం వైపు 
తిరిగి ఆరాధనలను అందుకుంటున్నాడు. క్రిమి కంఠచోళుడు ఈ సన్నిధి ప్రాకారములు ఆరింటిని ధ్వంసము చేసాడు. దానిని సహింపజాలని అరయరుస్వామి పెరుమాళ్‌ను ప్రార్థించగా స్వామి పలుకలేదని చేతిలోని తాళమును స్వామిపైకి విసిరివేసాడు. అంత పెరుమాళ్లు సుదర్శన చక్రమును ప్రయోగించి చోళుని వధించిరట. ఇందుకు నిదర్శనముగా పెరుమాళ్లు ప్రయోగచక్రము ధరించి యున్నాడు. ఇచట గరుత్మంతుడు గొప్ప తపమాచరించి పెరుమాళ్ల ఎదుట నిలిచి ఉన్నాడు.ఇక్కడ ప్రతినిత్యము రాత్రిసమయాన బియ్యముతో సమానముగా నేతిని ఉపయోగించి పొంగలిని పెరుమాళ్లకు నివేదిస్తారు. ఇది మిక్కిలి ప్రభావము కలదని భక్తుల విశ్వాసం.

## సాహిత్యంలో తిరుక్కణ్ణపురం
;శ్లోకము :

శ్రీ మత్కణ్ణ పురేతు నిత్య సరసీ సంశోభితే ప్రాజ్ముఖం
దేవ్యా కణ్ణ పురాభిధాన సుయుజా శ్రీశౌరి రాజప్రభుమ్‌ |
వైమానే స్థిత ముత్పలా వతక మిత్యాఖ్యేతు కణ్వేక్షితం
సేవే విష్ణు మనశ్శఠారి కలిజిత్ శ్రీ కౌస్తుభాంశ స్తుతమ్‌ |


;పాశురము :

పామాలై నణ్ణి తొ దె మినో వినైకెడ;
కాలైమాలై కమల మలరిట్టు నీర్
వేలై మోదుమ్‌ మదిళ్‌శూ తిరుక్కణ్ణ పురత్తు;
ఆలిన్ మేలాలమరన్దాన్ అడియిణైగళే. - నమ్మాళ్వార్ తిరువాయిమొళ్ 9-10-1.

## వివరాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## మూలాలు

## ఇతర లింకులు

వర్గం:హిందూ దేవాలయాలు
వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
సరోజినీ దేవి అవార్డు పొందిన జాతీయ సమైక్యతా చిత్రాలు

The **Sarojini Award Film on National Integration** is presented annually at the Nandi Awards.

## విజేతలు

## మూలాలు

వర్గం:నంది పురస్కారాలు
నంది ఉత్తమ విజయవంతమైన చిత్రాలు

నంది ఉత్తమ విజయవంతమైన చిత్రాలు 

## సినిమాలు

## మూలాలు

వర్గం:నంది పురస్కారాలు
వర్గం:తెలుగు సినిమాలు
వై. దివాకరరావు

thumb|right|link=Special:FilePath/Dr.DIWAKAR.jpg
**డా. వై. దివాకరరావు** (1949 సెప్టెంబరు 26) చెవిముక్కుగొంతు వైద్యుడుగా దేశవిదేశాలలో విశేషసేవలందించి, ప్రస్తుతం కాకినాడలో ప్రాక్టీసు చేస్తున్నారు.
రోగాలకు మందులేయాల్సిన మనిషి రంగస్థలం తన నివాసమన్నాడు. నాడి పట్టుకోవలసిన వైద్యుడు నాటకాల్లో వేషాలకే ప్రాదానత ఇచ్చాడు. సంప్రదాయబద్దంగా సాగిపోతున్న నాటకాలకు ఓ విధమైన కొంగ్రొత్త ఒరవడిని కల్పిస్తూ, అంతవరకూ ఉన్న చట్రాలను చెల్లా చెదురు చేసేసాడు. కడుపుబ్బా నవ్వుకునే ‘పన్’లతో నిమ్ పేశాడు. చదువుకునే రోజుల్నుంచీ అక్షరాలతో ఆటలాడుతూ పదవిరుపుల తో ‘పన్’దాలు వేస్తూ, మానవశరీరంలో హాస్యగ్రంధులను సుతారంగా మీటిన డాక్టరుగా ఈయన అందరికీ సుపరిచితుడే!
## బాల్యం, చదువు
పుటింది మద్రాసులో.. పెరిగింది నెల్లూరులో... చదివిందీ, ప్రస్తుతం ఉంటున్నదీ కాకినాడలో...! అమ్మ ......... నెల్లూరు టిబి హాస్పిటల్ సూపరింటెండెంట్గా, నాన్న .......... పోలీస్ ఉన్నతాధికారిగా పనిచేసేవారు. అతి చిన్నతనంలో తల్లిదండ్రుల ఉద్యోగరీత్యా నెల్లూరు చేరుకున్న దివాకర్ ప్రాథమిక విద్య నుంచి, ఇంటర్మీడియట్ వరకూ అక్కడే పూర్తి చేసుకుని, బియస్సీ డిగ్రీ విజయవాడ లయోలాలో చదువుకున్నారు. చిన్నతనంలోనే నాన్న కాలం చేయడంతో తల్లి ప్రభావమే ఈయనపై ఎక్కువ. అందుకే అమ్మలాగే తానుకూడా డాక్టరు కావాలనుకుని, మెడికల్ ఎంట్రన్స్ రాసి, మంచి మార్కులతో కాకినాడ రంగరాయ మెడికల్ కళాశాలలో ఎంబిబియస్లో చేరారు. ప్రాథమిక పాఠశాలలో ఫాన్సీ డ్రస్ కాంపిటీషన్ కోసం తొలిసారిగా మొహానికి అద్దుకున్న రంగువాసన కాలంతో బాటూ ఆయనతోనే కొనసాగుతూ, ఉన్నత పాఠశాల, జూనియర్ కాలేజ్, డిగ్రీ, వైద్య కళాశాలల వార్షికోత్సవ సంబరాలలో వేదికనెక్కించింది. ఎప్పటికప్పుడు కొత్తగా ఇంకేం చేద్దామా? అని ఆలోచిస్తూ, వచ్చిన ప్రతి కొత్త ఆలోచననూ రంగస్థలంపై ఆవిష్కరిస్తూ ... అందరిచేతా శహ‘బాస్’ అనిపించి, రంగరాయ ‘రంగుల రాజ్యానికి’(కల్చరల్ యాక్టివిటీస్) కట్టి పడేసింది. మొహానికి రంగులేసుకోవాలన్న ఉత్సాహం ఎంబిబియస్ పూర్తయినా, కాలేజీని వదలనివ్వలేదు... ఆయన చేత బలవంతంగా డిఎల్వో చదివించింది.
## వృత్తి ప్రవృత్తి
చక్కగా చదువుకుని అమ్మలాగే డాక్టరవ్వాలన్నది ఒక లక్ష్యం...! నాటకరంగంమ్మీద రాణిస్తూ ప్రేక్షకులను అలరించాలన్నది మరో లక్ష్యం...! ఏది వృత్తిగా తీసుకోవాలి? ఏది ప్రవృత్తిగా ఎంచుకోవాలి? సందిగ్ధావస్థలోనే చాలా కాలం గడచిపోయింది. విభిన్నమయిన ఈ రెండుదారులూ ఒకదానితో ఒకటి పోటీ పడుతూ జీవితంలో ఒక అడుగు ముందుకీ, రెండడుగులు వెనక్కీ చందంగా లాగేస్తుంటే... ఎటూ తేల్చుకోలేని స్థితిలో కాకినాడ సాలిపేటలోనే సంవత్సరాలు కదలిపోతుంటే... రా రమ్మంటూ ‘లిబియా’ పిలిచింది. నాటకాన్ని అటకమీద పెట్టి, స్టెత్ను చేతబట్టి కొద్ది సంవత్సరాలపాటు మందులు రోగాల మధ్య బిజీబిజీగా గడిపేస్తుండగా, లిబియాలోని కొందరు తెలుగువాళ్ళు, ఆ దేశంలోని కొందరు నాటక ప్రియులు కలవడంతో మళ్ళీ నాటకం మొదలయ్యింది. తెలుగు నాటకం మీద ప్రేమ మళ్ళీ కాకినాడకు లాక్కొచ్చింది. ఏంచెయ్యాలన్న ఆలోచనతో కొద్దికాలం తటపటాయించినా, పిల్లలు పెద్దవాళ్ళవుతుండటంతో నాటకాన్ని ప్రవృత్తిగా అట్టేపెట్టి, వైద్యాన్ని వృత్తిగా తీసుకుని సాలిపేటలోనే ప్రాక్టీసు ప్రారంభించారు.
## వైద్యవృత్తి: కాకినాడ లో ప్రస్తుతం చెవి ముక్కు గొంతు వ్యాధుల నిపుణుడి గా ప్రాక్టీస్ చేస్తున్నారు.

## రచనావ్యాసాంగం

## నాటకరంగం

## స్నేహబంధం: తల్లి తండ్రులకు ఈయన ఏకైక సంతానం కావడంతో స్నేహితులతోనే కాలం గడిచిపోయేది.

## కుటుంబం

వర్గం:తూర్పు గోదావరి జిల్లా రంగస్థల నటులు
వర్గం:తెలుగువారిలో వైద్యులు
వర్గం:1949 జననాలు
వర్గం:తూర్పు గోదావరి జిల్లా వైద్యులు
వర్గం:మద్రాసు తెలుగువారు
ఖాజీపురం (బేస్తవారిపేట)

**ఖాజీపురం** మార్కాపురం జిల్లా, బేస్తవారిపేట మండలానికి చెందిన  రెవెన్యూయేతర గ్రామం..

## విద్యా సౌకర్యాలు
మండల పరిషత్తు ప్రాథమిక పాఠశాల.
 
## వ్యవసాయం, సాగునీటి సౌకర్యం
ఓసూరమ్మ చెరువు:- ఖాజీపురం గ్రామ సమీపాన ఉన్న ఈ చెరువుకు నల్లగొండ వాగు నుండి నీరు వచ్చును. ఈ చెరువు నీటి వలన ఖాజీపురం, ఎంపీచెరువు, కొత్తపేట, బసినేపల్లి గ్రామాలకు ప్రయోజనం చేకూరుతుంది.

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి వునురు సత్యనారాయణమ్మ సర్పంచిగా ఎన్నికైనారు. 

## దర్శనీయ ప్రదేశాలు/దేవాలయాలు
### శ్రీ నారాయణస్వామివారి ఆలయం
గ్రామములో నూతనంగా నిర్మించిన ఈ ఆలయంలో, 2017,జూన్-11వతేదీ ఆదివారంనాడు విగ్రహప్రతిష్ఠ నిర్వహించినారు. ప్రాణప్రతిష్ఠ, పూర్ణాహుతి హోమం నిర్వహించినారు. భక్తులకు తీర్ధప్రసాదాలు అందజేసినారు. మూడురోజులపాటు ప్రత్యేకప్రతిష్ఠా పూజలు నిర్వహించినారు. ఈ సందర్భంగా విచ్చేసిన భక్తులకు అన్నప్రసాద వితరణ నిర్వహించినారు.   

## గ్రామ ప్రముఖులు
ఈ గ్రామానికి చెందిన శ్రీ పడిగిరెడ్డి కాశిరెడ్డి, శ్రీహరికోటలోని రాకెట్ లాంచింగు స్టేషనులో శాస్త్రవేత్తగా పనిచేస్తున్నారు. ఈ మధ్యన ఈ రాకెట్ కేంద్రము నుండి ప్రయోగించిన అంగారక యాత్రకు పంపిన మంగళయాన్ కార్యక్రమంలో వీరు పాల్గొన్నారు. ఇంకా వీరు PSLV-C 25 తయారీలో గూడా పాల్గొన్నారు. వీరు సర్కారీ చదువునుండి శాస్త్రవేత్తగా ఎదిగారు. 

## మూలాలు

## వెలుపలి లింకులు
వర్గం:బేస్తవారిపేట మండలంలోని గ్రామాలు
ఫాదర్ లూయిజీ ఫెజ్జోనీ

thumb|కుష్టువ్యాధి (లెప్రసీ) కారణంగా చేతుల వైకల్యం
**డాక్టర్ ఫాదర్ లూయిజీ ఫెజ్జోని** (1931 జులై, ఇటలీ - 2013 నవంబరు 12, భారతదేశం) (ఆంగ్లం: Father Luigi Fezzoni) కుష్టురోగుల వైద్యుడు. 47 ఏళ్ల పాటు నల్గొండ లో నివసించి కుష్టు రోగులకు విశేష సేవలందించారు. డాక్టర్ ఫెజ్జోని ఇటలీ దేశంలోని ఎలస్కో గ్రామంలో 1931 జూలైలో జన్మించారు. ఆయన తండ్రి అంజిలో, తల్లి లుచియా. అభాగ్యులకు, కుష్ఠురోగ పీడితులకు సేవ చేయాలనే తలంపుతో 1966లో వరంగల్‌ కు చేరుకున్నారు. అక్కడ బిషప్ బెరాటా వద్ద ముందుగా ఇంగ్లీషు మాట్లాడటం నేర్చుకున్నారు. "మానవ సేవే మాధవసేవ" అని నమ్మి ఆచరించి చూపిన మహోన్నత వ్యక్తి. 
1967 లో నల్లగొండ జిల్లాలో ఊరూరా తిరుగుతూ కుష్ఠు రోగులు ఎక్కడ ఉంటే అక్కడకు స్వయంగా వెళ్లి వారి పుండ్లు కడిగి, కట్లు కట్టి, మందులు అందించాడు. అచేతనంగా ఉన్న రోగులకు ఆధ్యాత్మిక చింతన అవసరం అని తలంచాడు. రోమన్ క్యాథలిక్ క్రైస్తవ భక్తిని బోధించాడు. పెజ్జోని రోగులకు శారీరక, మానసిక స్వస్థత చేకూర్చేందుకు తన సేవా కార్యక్రమాలకు భంగం వాటిల్లుతుందని, వివాహం కూడా చేసుకోకుండా ఆజన్మ బ్రహ్మచారి గా జీవించాడు. లూయిజీ ఫెజ్జోనిని రోగులు ప్రత్యక్ష్య దైవంగా భావించేవారు. 1977లో నల్లగొండ నుంచి ఆయన ఇటలీ వెళ్లి పోవాలనుకున్నారు. కానీ ఇక్కడి రోగులు ఆయన వెళ్లడానికి ఒప్పుకోలేదు. కేవలం 6 నెలలు మాత్రమే ఇటలీ వెళ్లి కుష్టు వ్యాధి నివారణకు, చికిత్సకు ప్రత్యేకమైన శిక్షణ పొంది వచ్చారు. జిల్లాలో రోగుల రాక పెరగడంతో ఇటలీ నుంచి కుష్ఠు వ్యాధి చికిత్సలో శిక్షణ పొందిన సిస్టర్ స్టెల్లా, సిస్టరు అసుందలను నల్లగొండకు రప్పించారు.
లెప్రసీ ఆస్పత్రి, పాఠశాల, కాన్వెంట్, పేషంట్ల కోసం 1700 ఇళ్లతో 2 కాలనీలు కట్టించారు. 7వ తరగతి నుంచి పెద్ద చదువులు చదువుకునే రోగుల పిల్లలకు ఇంజినీరింగ్ లాంటి పెద్ద చదువులకు కూడా ఆర్థిక సహాయాన్ని అందించారు. కుష్టురోగం భారి నుంచి బయటపడిన వారికి ఉద్యోగాలిచ్చి ఆదుకున్నారు. 2013 నవంబరు 12న నల్లగొండలోని లెప్రసీ ఆస్పత్రిలో తుదిశ్వాస విడిచారు.

## విశేషాలు
*"దైవమే నాతో సేవ చేయిస్తుంది.నాగొప్పతనం ఏమీ లేదు". 
*"సేవలకు ఎలాంటి ప్రచారం అక్కర్లేదు"

## మూలాలు

వర్గం:ఇటలీ వైద్యులు
వర్గం:1931 జననాలు
వర్గం:2013 మరణాలు
వర్గం:నల్గొండ జిల్లా సామాజిక కార్యకర్తలు
అక్కినేని అవార్డు పొందిన చిత్రాలు

The **Akkineni Award for best home-viewing feature film** winners:
right|thumb|100px|100% లవ్
right|thumb|100px|అందరి భందువయ
right|thumb|100px|చందమామ
right|thumb|100px|శ్రీరామదాసు
right|thumb|100px|మల్లీశ్వరి
right|thumb|100px|వాసు

## మూలాలు

వర్గం:నంది పురస్కారాలు
రాచూరు (భట్టిప్రోలు)

**రాచూరు** బాపట్ల జిల్లా, భట్టిప్రోలు మండలానికి చెందిన  రెవెన్యూయేతర గ్రామం. ఈ గ్రామం మండల కేంద్రం భట్టిప్రోలు నుండి 10 కి.మీ. దూరంలో ఉంది. 

### గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల.

## గ్రామానికి వ్యవసాయం, సాగునీటి సౌకర్యం
పంచాయతీ చెరువు. 
## గ్రామ పంచాయతీ
#2013,జూలైలో ఈ గ్రామ పంచాయతీకి జరిగిన ఎన్నికలలో శ్రీ రాచూరు సిద్ధార్ధబాబు, సర్పంచిగా ఎన్నికైనారు. 
#ఈ గ్రామాన్ని కేంద్రప్రభుత్వ నిర్మల్ పురస్కారానికి ఎంపికచేసారు. ఈ పురస్కారం క్రింద రు. 2 లక్షల రూపాయల నగదు మరియూ ఆ గ్రామ ప్రజాప్రతినిధులను ప్రభుత్వం సత్కరించనున్నది. ఈ పురస్కారాన్ని, ఈ గ్రామ పంచాయతీ సర్పంచి, కార్యదర్శి, 2015,ఆగస్టు-22వ తెదీనాడు, విశాఖపట్నంలోని ఆంధ్రా విశ్వవిద్యాలయంలోని వై.వి.ఎస్.మూర్తి ఆడిటోరియంలో, రాష్ట్రమంత్రి శ్రీ చింతకాయల అయ్యన్నపాత్రుడుగారి చేతులమీదుగా ఈ పురస్కారాన్ని అందుకుంటారు.
## గ్రామంలోని దర్శనీయప్రదేశములు/దేవాలయాలు
ఈ గ్రామంలో శ్రీ లక్ష్మీనారాయణస్వామి విగ్రహ ప్రతిష్ఠా కార్యక్రమం, 2014,మార్చి-9న, వేదపండితుల మంత్రోచ్ఛారణల మధ్య, వైభవంగా జరిగింది. 7,8 తేదీలలో విగ్రహాల ఊరేగింపు, అభిషేకాలు చేసారు. తిరుమల తిరుపతి దేవస్థానం వారు, రు. 25 లక్షల ఆర్థిక సాయంతో పునర్నిర్మించిన దేవస్థానం, ధ్వజస్తంభాన్ని ప్రతిష్ఠించారు. ఆ రోజున ఉదయం, యగ్నహోమాలు, పూజా కార్యక్రామాలు నిర్వహించారు. అనంతరం భక్తులకు అన్న సమారాధన ఏర్పాటుచేశారు. గ్రామంలో శాంతి నెలకొనాలన్న ఉద్దేశంతో, శాంతికళ్యాణం నిర్వహించారు. ఈ కార్యక్రమానికి భక్తులు పెద్ద సంఖ్యలో తరలివచ్చారు.
## గ్రామ విశేషాలు
కార్తీకమాసాన్ని పురస్కరించుకొని హైదరాబాదులో భక్తి టీ.వీ. ఆధ్వర్యంలో నిర్వహించిన కోటిదీపోత్సవాల సందర్భంగా, రాచూరు గ్రూపు దేవాలయాలలో పనిచేయుచున్న దివి వెంకట అప్పలాచార్యులను, రాష్ట్ర దేవాదాయశాఖా మంత్రి శ్రీ రామచంద్రయ్య, పూలమాలలు, దుశ్శాలువలతో సత్కరించారు.

## మూలాలు

వర్గం:భట్టిప్రోలు మండలం లోని రెవిన్యూయేతర గ్రామాలు
పడమటిపాలెం (భట్టిప్రోలు)

**పడమటిపాలెం,** బాపట్ల జిల్లా, భట్టిప్రోలు మండలానికి చెందిన గ్రామం.

## గ్రామ పంచాయతీ
ఈ గ్రామం కోనేటిపురం గ్రామ పంచాయతీ పరిధిలోనిం ఒక శివారు గ్రామం. ఇక్కడా పంద సుందర శోభన సేవా ట్రస్టు ఉంది.

## దర్శనీయ ప్రదేశాలు/దేవాలయాలు
### శ్రీ సుందర ఆంజనేయస్వామివారి ఆలయం
#ఈ ఆలయ ప్రాంగణంలో 27 అడుగుల ఎత్తయిన సుందర ఆంజనేయస్వామివారి విగ్రహం ఉంది.
#ఈ ఆలయంలో పంచమ వార్షికోత్సవం 2013 నవంబరు 12 మంగళవారం నాడు వైభవంగా నిర్వహించారు.
#ఈ ఆలయంలో ఆరవ వార్షికోత్సవ వేడుకలు, 2014, నవంబరు-2, ఆదివారం నాడు వైభవంగా నిర్వహించారు. ఉదయం స్వామివారికి పంచామృతాలతో అభిషేకాలు, అనంతరం కళ్యాణోత్సవం నిర్వహించారు. తిరుమల తిరుపతి దేవస్థానం వారి ఆధ్వర్యంలో అన్నమాచార్య కీర్తనలు వినిపించారు.

## మూలాలు

వర్గం:భట్టిప్రోలు మండలం లోని రెవెన్యూయేతర గ్రామాలు
విరాట్ రామాయణ్ మందిరము

**విరాట్ రామాయణ్ మందిరము ** ప్రపంచంలోనే అతిపెద్ద హిందూ దేవాలయము. దీని దేవాలయానికి బీహార్ ముఖ్యమంత్రి నితీష్ కుమార్ 2013 నవంబరు 13 బుధవారం ఆవిష్కరించారు. సుమారు 20 వేల మంది కూర్చునే సామర్ధ్యముతో త్వరలో నిర్మించబోయే ఈ దేవాలయం ఎత్తు 405 అడుగులు ఎత్తు ఉంటుంది . ద్వారక పీఠాధిపతి శంకరాచార్య స్వామి స్వరూపానంద సమక్షంలో విరాట్ రామాయణ్ మందిర్ కు శంకుస్థాపన చేశారు. 
## నిర్మాణము
అత్యంత సంపన్న ట్రస్ట్ గా పేరొందిన మహావీర్ మందిర్ ట్రస్ ఈ దేవాలయ నిర్మాణాన్ని చేపట్టింది. 500 కోట్ల రూపాయలకు పైగా వ్యయంతో ఈ దేవాలయాన్ని పాట్నాకు 125 కిలో మీటర్ల దూరంలోని దక్షిణ చంపారన్ జిల్లాలోని కెసారియా సమీపంలోని జంకి నగర్ లో నిర్మిస్తున్నారు. ఈ ఆలయ నిర్మాణానికి మహావీర్ మందిర్ ట్రస్ట్ కార్యదర్శి ఆచార్య కిషోర్ కునాల్ కీలకంగా వ్యవహరిస్తున్నారు. కాంబోడియాలోని 12వ శతాబ్దంలో నిర్మించిన ఆంగ్‌కోర్ వాట్ఆలయము (215 అడుగులు) కు రెండింతలు పెద్దదిగా ఉంటుంది.ఈ ఆలయ ప్రాంగణంలో మొత్తం 18 దేవాలయాలు ఉంటాయి. ఈ ఆలయ పరిసర ప్రాంతాల్లో ఉండే శివాలయంలో ప్రపంచంలోనే అతిపెద్ద శివలింగాన్ని నిర్మించబోతున్నారు.

వర్గం:హిందూ దేవాలయాలు
వర్గం:హిందూమతం
వర్గం:దేవాలయాలు
వర్గం:బీహార్ పుణ్యక్షేత్రాలు
పాండవులు పాండవులు తుమ్మెద

**పాండవులు పాండవులు తుమ్మెద ** 2014 లో విడుదలవబోతున్న తెలుగు చిత్రం. ప్రముఖ నటుడు మోహన్ బాబు స్వంత నిర్మాణ సంస్థ లక్ష్మి ప్రసన్న పిక్చర్స్‌ బ్యానర్‌లో 58వ చిత్రంగా నిర్మితమైంది.

## కథ
నాయుడు (మోహన్ బాబు) బ్యాంకాక్ లో టూరిస్ట్ గైడ్ గా పనిచేస్తుంటాడు. ఆయనకు ముగ్గురు కొడుకులు (మంచు మనోజ్, వరుణ్ సందేశ్, తనీష్) అక్కడే హోటల్ వ్యాపారం చేసే సత్య (రవీనా టాండన్)కు ఇద్దరు కొడుకులు (మంచు విష్ణు, వెన్నెల కిషోర్) అయితే ఇక్కడ చిన్న ప్రేమ కథ ఉంది. ఈ నాయుడు సత్య కొన్ని కారణాల వల్ల గతంలో ప్రేమించి విడిపోతారు. రవీనా ఇంట్లో అతిధిగా ఉండే హనీ (హన్సికా మోట్వాని) వీరి విషయం తెలుసుకుని వారిద్దరికీ పెళ్ళి చేసి ఇద్దరినీ ఒక ఇంటి వారిని చేస్తుంది. అయితే వారిద్దరి పిల్లలు తరచూ గొడవ పడుతూ ఉండేవారు. అలాంటి సమయంలో పిల్లలకు తాము అనాథలమని తెలుస్తుంది. అప్పుడు వారు తమను పెంచుతున్న తల్లితండ్రి తమ కోసం చేసిన త్యాగం ఏమిటనేది తెలుసుకుంటారు. అలా ఉంటున్న సమయంలో ఓ గ్యాంగ్ వచ్చి హనీని బలవంతంగా తీసుకు వెళ్ళి పోతుంది. ఆమెను కాపాడు కోవడం కోసం నాయుడు కుటుంబం ఏమి చేసింది అనేది మిగిలిన కథ.

## నటవర్గం
*మోహన్ బాబు
*రవీనా టాండన్
*మంచు మనోజ్
*బ్రహ్మానందం
*ఎం. ఎస్. నారాయణ
*ఆలీ
*రఘుబాబు
*గుర్లిన్ చోప్రా
*అలేఖ్య వర్మ
*తెలంగాణ శకుంతల
*గిరిబాబు
*పోసాని కృష్ణమురళి
*కాశీ విశ్వనాథ్‌
*కృష్ణ భగవాన్
*సుప్రీత్‌
*తనికెళ్ళ భరణి
*తాగుబోతు రమేశ్

## పాటల జాబితా
సత్తెమ్మ సత్తెమ్మ , గానం.శ్రేయా ఘోషల్ , మనో 

బుర్ర గిర గిర , గానం.అచ్చు రాజమణి, రంజిత , శ్రీలేఖ పార్ధసారధి 

పాండవులు పాండవులు తుమ్మెదా , గానం.బాబాసెహగల్  

గుచ్చి గుచ్చి నువ్వుచూడలేక , గానం.అదాన్ సామి , శ్రేయా ఘోషల్   

చూసా నేను , గానం.ఉదిత్ నారాయణ    

సాటర్ డే నైట్ , గానం: హేమచంద్ర , చారు సెంవై జోనిత . .   

## సాంకేతికవర్గం
## బయటి లంకెలు
*చిత్ర మొదటి ప్రచార పత్రిక
*చిత్రంలో మోహన్ బాబు గెటప్ 

వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
ధమ్మపదం

బౌద్ధ ధర్మ గ్రంథ సంపుటి అయిన త్రిపిటకాలలో ప్రపంచవ్యాప్తంగా విస్తృతంగా ప్రసిధ్ధికెక్కిన గ్రంథము ధమ్మపదం. ఈ గ్రంథము నాలుగు వందల ఇరవై మూడు గాథలలో బుద్ధుని బోధనలు సంక్షిప్త రూపములో ఉంది. ఈ గ్రంథము పూర్తిగా పద్యరూపంలో ఉంది. బుద్ధుని బొధనలు సమాన్య ప్రజలకు అర్ధమయ్యె విధంగ సరళమైన శైలిలో ఈ పద్యాలు ఉంటాయి. ముఖ్యంగా తెరవాద శాఖకు చెందిన బౌద్ధ మతవాదులు ఈ గ్రంథములోని పద్యాలు వేరు వేరు సందర్భాల్లో బుద్ధుడు స్వయంగా పలికినవని భావిస్తారు.  
 
త్రిపిటకాలు బుద్ధుని కాలములోని సామాన్య జన బాహుళ్యానికి అర్ధమయ్యే పాళీ భాషలో రాయబడినవి. త్రిపిటకాలలో మొదటిదైన సుత్తపిటకంలో బుద్ధుని ఉపదేశాలను, సంభాషణలను ఏర్చికూర్చారు.  సుత్తపిటకం దీఘనికాయ, మజ్జిమనికాయ, సంయుత్తనికాయ, అంగుత్తారనికాయ, ఖుద్దకనికాయ అనే ఐదు నికాయాలు ఉంది. ధమ్మపదం, ఖుద్దకనికాయానికి చెందిన పదిహేను గ్రంథాలలో ఒకటి. ఈ గ్రంథంలో నాలుగు వందల ఇరవై మూడు పద్యాలు ఇరవై ఆరు వర్గాలలో ఉన్నాయి.

## వర్గాలు

## మూలాలు


వర్గం:బౌద్ధ మతము
పల్లవరాణి సామవై శాసనం

పల్లవరాణి సామవాయి లేదా సామవై తిరుమల ఆలయంలో రెండు శాననాలను వేయించింది. ఇవి రెండూ తమిళభాషలో ఉన్నాయి.

## మొదటి శాసనం
ఆమె వేయించిన మొదటి శాసనం (టి.టి.118, దేవస్థాన శాసనాలు సం.1.శా.8) ఇది -

1. స్వస్తిశ్రీ కొప్పాత్ర మహేంద్ర పన్‌మఱ్‌కు యాండు 14వదు సత్తి విడంగనాకియ శ్రీకాడపట్టిగళ్ దేవియార్ పల్లవప్పెఱ్‌క్కడైయార్ మకళ్ సామవై యాకియ కాడవన్ పెరందేవియెన్ శ్రీవెంగడత్తు ఎళుందరుళి నిన్ద్రపెరుమానడికళుక్కు కర్మార్చనై కొందరుళి తిరువిళం కోయిలిల్ ఎళుందరుళి విత్త వెళ్లి త్తిరుమేనియన్ తిరుముడు

2. యిల్ (ళుత్తి) ననైరమ్‌ 23మ్‌ పరుముత్తు 16 నాయగమాన మాణిక్కమ్‌ 2మ్‌ తడవి క్కట్టిన మాణిక్కమ్‌ 3మ్‌ ఆగ మాణిక్కమ్‌ 5నాల్ తిరుముడి ఒన్ఱుమ్‌ తిరుక్కాదిల్ పొన్నిన్ మకరమ్‌ ఇరండుమ్‌ పవళత్తిన్ కొప్పు ఒన్ఱుం తిరుక్కళుత్తిన్ మాలైయిలెఱిన వయిరమ్‌ 14మ్‌ మాణిక్కం పరుముత్తు 11మ్‌ నేర్‌ముత్తు పలవుమ్‌ ఇట్టుక్కట్టిన మాలై 4మ్‌ పొన్నిన్ ఉదరబందనమ్‌ 1మ్‌ తిరువరైప్పటిగై 1క్కు ఇట్టుక్కట్టిన మణిక్కమ్‌ 4నాల్ పట్టికై 1మ్‌ వాహూవలైయమ్‌ 2క్కు తడవిక్కట్టిన మణిక్క

3. మ్‌ 2మ్‌ తడవిక్కట్టిన మాణిక్కమ్‌ 2 క్కట్టిన తిరుచ్చందం 4మ్‌ తిరుక్కళుత్తిన్ వళైయిల్ 4మ్‌ తిరుక్కలుక్కళుత్తిన కాఱై 2మ్‌ ఇడైయిట్టపొన్నిన్ మాణియుమ్‌ పవళముమ్‌ ముత్తుం ఆగ ఉరు 22 పాదసాయిలమ్‌ 2మ్‌ వెళ్ళిప్రబైయిల్ ఎఱిన నాయగమాన మాణిక్కమ్‌ ఇత్తనై ఆభరణంగళుమ్‌ ఇట్టు సెయ్‌దపొన్ 47 కళంజుమ్‌ ఇత్తన యుమ్‌ కొండు అహిషెకముమ్‌సెయ్ విత్తు ఇళుందరుళి విత్త మనవాళ పెరుమాళుక్కు శ్రీవేంగడకొట్టత్తు తిరుక్కడవూర్‌నాట్టు తిరుచ్చుగనూర్ శభైయార్ పక్కలుమ్‌ మడముడై

వర్గం:తమిళ శాసనాలు
కారంచేడు ఘటన

**కారంచేడు ఘటన** 1985 జూలై 17 న కారంచేడు, ప్రకాశం జిల్లాలో జరిగిన ఉదంతం. ఈ ఘటనలో కమ్మకులం వారు మాదిగ కులం వారిపై దాడిచేసి 6 గురిని చంపారు, ముగ్గురు మహిళలపై అఘాయిత్యానికి పాల్పడ్డారు. తాగునీరు విషయమై మొదలయిన ఈ గొడవ చాలా మంది జీవితాలను బలి తీసుకొంది.

## చరిత్ర, ఘటన

కారంచేడు గ్రామం ప్రకాశం జిల్లాలోని చీరాలకు 7 కిమీల దూరంలో ఉంది. 16 వార్డులున్న గ్రామ పంచాయితీతో ఆ గ్రామ వ్యవస్థ పెద్దది. కమ్మ కులస్తులు 8 వార్డులలో నివసించే వారు. మిగితా ఎనిమిది వార్డుల్లో బీసీ, ఎస్‍సీ, ఎస్‍టీ కులాల వారు ఉండే వారు. దళితులు 16వ వార్డులో ఉండేవారు. ఈ ఘటన జరిగిన రోజుల్లో సమసమాజ సిద్ధాంతాలు ఇంకా ఆ గ్రామానికి పాకలేదు. అగ్ర కులాల వారు నిమ్న కులాలను తక్కువ చేసి చూడటం సర్వ సాధారణం.
పోటినా సీను, రాయనీడు ప్రసాద్‌లు తమ గేదెలను మాడిగపల్లెలోని తాగునీటి ట్యాంకుకు తీసుకువెళ్లారు. వారు గేదెలను బకెట్లలో బియ్యం కడగడం ద్వారా తినిపించారు. వారు ట్యాంక్‌లోని మురికి బకెట్లను కడుగుతుండగా, కట్టి చంద్రయ్య అనే దళిత కుర్రాడు దీనికి అభ్యంతరం చెప్పాడు. అతని ధైర్యం సీను, ప్రసాద్‌లకు కోపం తెప్పించింది. మున్నంగి సువార్త అనే మడిగా మహిళ నీరు సేకరించడానికి ట్యాంకు వద్దకు వచ్చినప్పుడు వారు చంద్రయ్యను కొట్టబోతున్నారు. ఆమె దాడి నుండి బాలుడిని రక్షించడానికి ప్రయత్నించింది. సీను, ప్రసాద్ ఆమెపై వేటగాళ్లను విసిరారు. ఆమె తన పాత్రను ఎత్తి వేటగాళ్ళను దూరం చేసింది. ఎన్నికల ఘర్షణ తరువాత మాదిగలతో తాజా గొడవకు దురద పడుతున్న భూస్వాములకు సువర్త ఓడను ఎత్తడం భూస్వాములకు సాకుగా మారింది. వారు అల్పమైన సందర్భాన్ని మాడిగాస్‌పై దారుణమైన దాడికి ఉపయోగించారు. దుడ్డు మోషే, దుడు రమేష్, తెల్లా యెహోషువా, తెల్లా మోషే, తెల్లా ముత్తయ్య, దుడు అబ్రహం గొడ్డలితో నరికి చంపబడ్డారు. భూస్వాముల దాడితో ఎనిమిది మంది దళితులు మరణించారు.

ఊచకోత తరువాత, పీపుల్స్ వార్ గ్రూపుకు చెందిన మావోయిస్టులు, వెంకటేశ్వరరావు తండ్రి దగ్గుబాటి చెంచు రామయ్యను చంపారు. రామయ్య హత్య గ్రామంలోని ఉన్నత కులాలకు తగిన సమాధానం అని నక్సలైట్లు పేర్కొన్నారు. కత్తి పద్మారావు నేతృత్వంలోని దళిత మహాసభ (డిఎంఎస్) పతాకంపై దళితుల తీవ్ర ఆగ్రహాలు, ఈ కేసులో నిందితులుగా ఉన్న 150 మంది పేర్లతో సహా ప్రభుత్వం వారి డిమాండ్లన్నింటినీ అంగీకరించేలా చేసింది.

బాధితుల కోసం ప్రభుత్వం ప్రత్యేక ప్యాకేజీని ప్రకటించాల్సి వచ్చింది. వ్యవసాయ భూమి, పరిశ్రమలు, రుణాలు ఇవ్వడంతో పాటు బాధితుల కుటుంబ సభ్యులందరికీ ప్రభుత్వం ఉద్యోగాలు కల్పించింది. దళితుల కోపంతో కూడిన కోపాన్ని చల్లబరచడానికి ప్రత్యేక విజయనగర్ కాలనీని నిర్మించారు. నష్టాన్ని నియంత్రించడానికి ఎన్టీఆర్ ప్రభుత్వం చాలా చేసినప్పటికీ, చివరికి అది 1989 ఎన్నికలలో అధికారాన్ని కోల్పోయింది.

ప్రసిద్ధ కవి, రచయిత, సామాజిక, రాజకీయ కార్యకర్త, సీనియర్ మానవ హక్కుల న్యాయవాది - బొజ్జా తారకం ఆంధ్రప్రదేశ్ రాష్ట్ర హైకోర్టులో దళితుల సమస్యల కోసం పోరాడుతున్న నిబద్ధత గల న్యాయవాది,1984 లో కారంచేడులో దళితులపై దాడులను నిరసిస్తూ హైకోర్టుకు రాజీనామా చేశారు.

## మూలాలు

## ఇతర లింకులు
* The Report
* History of Karamchedu and what actually happened ?

వర్గం:దళితులపై దాడులు
వర్గం:1985 సంఘటనలు
సంత్ నిరంకారీ మిషన్

thumb|250x250px|16 నవంబర్ 2014 న న్యూ ఢిల్లీలోని నిరంకరీ కాలనీలో సంత్ నిరంకారి సత్సంగ్ భవన్
**సంత్ నిరంకారీ మిషన్** భారతదేశంలోని పంజాబ్ లో మొదలయిన ఒక ఆధ్యాత్మిక/ధార్మిక సంస్థ. సంస్థవాళ్ళు చెప్పుకునే ప్రకారం ఇది "ఒక కొత్త మతమో లేక ఉన్న మతాల కొత్త ఉపమతమో కాదనీ, అన్ని మతాలను మానవ కల్యాణార్ధం కలుపుకోయే సంస్థ " అని. పండితుల ప్రకారం ఇది సిక్కుల మతం నుండి పుట్టుకొచ్చిన ఉపమతం, 1929 లో ముఖ్య మతం నుండి వేరుపడింది.పేరులో సామ్యత ఉన్నప్పటికీ ఈ సంస్థకు బాబా దయాల్ మొదలుపెట్టిన నిరంకారీ ఉద్యమంతో సంబంధం లేదు. ఈ సంస్థ అనుయాయులపై పదే పదే సాంప్రదాయ సిక్కులు దాడులు చేస్తూ వీరిని సిక్కులకు ద్రోహులుగా చిత్రీకరించారు. సంత్ నిరంకారీ మిషన్ కు భారతదేశం వెలుపల 100 వరకూ బ్రాంచీలు ఉన్నాయి. ముఖ్యంగా బ్రిటన్, ఉత్తర అమెరికాలలో. మిషన్ ముఖ్య కేంద్రం ఢిల్లీలోని సంత్ నిరంకారీ కాలనీలో ఉంది. దీని ముఖ్య అధిపతి బాబా హర్దేవ్ సింగ్ నిరంకారీ మిషన్ అనుయాయులకు ఆధ్యాత్మిక ప్రవచనాలు ఇస్తారు. ఈయనే ఈ సంస్థకు నాయకుడు, జీవిత సద్గురువు అని ఈ మతానుయాయులు నమ్ముతారు.

## చరిత్ర
బాబా దయాల్ నాయకత్వంలో నిరంకారీ మిషన్ (ఇప్పుడిది అచేతనంగా ఉంది) 19వ శతాబ్ది మొదట్లో మొదలయింది. సిక్కుల నమ్మకం ప్రకారం గురు గోవింద్ సింగ్ ఆఖరి గురువు, ఆయన తరువాత గురువు ఉండడు అనీ, మత గ్రంథం పై నమ్మకమే గురువు అని నమ్మటం మొదలుపెట్టారు. కానీ నిరంకారీ ఉద్యమం దీనికి విరుద్ధంగా సజీవ గురువులో నమ్మకం ఉంచడం మొదలుపెట్టింది. సిక్కులు ఈ ఉద్యమం పరిమాణం తక్కువ ఉండటం వలన మొదట్లో పట్టించుకోలేదు. కానీ 1929లో ఈ ఉద్యమం నుండి సంత్ నిరంకారీ అనే సంస్థ పుట్టుకొచ్చింది. ఇది సాంప్రదాయ సిక్కుల నమ్మకానికి విరుద్ధంగా స్థాపించబడింది.1960ల్లో ఈ సంస్థ పెరుగుతూ వచ్చి సాంప్రదాయ సిక్కు మతగురువుల సహనానికి పరీక్షగా మారింది. అందువలన సిక్కుల ద్వారా నిరంకారీల పై హింసాత్మక దాడులు మొదలయ్యాయి. 1980లో సంత్ నిరంకారీ గురువయిన గుర్బచన్ సింగ్ చంపివేయబడ్డాడు. ఇతనిని చంపిన వ్యక్తి అఖండ్ కీర్తని జాత్థా సభ్యుడయిన రంజీత్ సింగ్.

## అవతార్ బాణీ
అవ్తార్ బాణీ సంత్ నిరంకారీ మిషన్ సిద్ధాంతాలను పొందుపరిచిన ప్రాథమిక గ్రంథము. ఈ మతానికి చెందిన ఒక మతగురువయిన షెహెన్షాహ్ బాబా అవ్తార్ సింగ్ పేరు మీద ఈ పుస్తకానికి నామకరణం జరిగింది. 1957లో మొదటి ప్రతి ప్రచురించబడింది. ఆ పైన 1965లో సంపూర్ణ అవ్తార్ బాణీ వెలువడింది. ఈ పుస్తకంలో మొత్తం కలిపి 376 పద్యాలు ఉన్నాయి. చాలా వరకు పంజాబీలో, కొన్ని ఉర్దూ, సింధీలో కలవు. ఇందులో భగవంతుని చేరుకునే మార్గం గురించి వివరించబడి ఉంది. సరియైన సద్గురువు గుణాలు, విశేషాలు వివరించబడి ఉన్నాయి. ఆకారం లేని దేవుణ్ణి (నిరాకారుడు) నమ్మటమే ఈ మతం. ఈ పుస్తకం గురుముఖీ, దేవనాగరీ, ఉర్దూ, రోమన్ లిపులలో ప్రచురించబడింది. తరువాతి కాలంలో ఆంగ్లంలోకీ, హిందీ, బాంగ్లా, అరవం, గుజరాతీ, తెలుగు, నేపాలి, మరాఠీలోకి అనువదించబడి ఉంది.

వీరి ఆచార వ్యవహారాలు హిందూ విశ్వాసములకు వ్యతిరేకంగా( విగ్రహారాధనకు వ్యతిరేకం ) & ఇస్లాం పద్దతికి దగ్గరగా( బొట్టు లేకుండా & hijab తో) ఉంటున్నాయి.

## నిరంకారీ సంగ్రహాలయం
22 ఫిబ్రవరీ 2005 న బాబా హర్దేవ్ సింగ్ ద్వారా ఇది అధికారికంగా మొదలుకాబడింది. ఈ సంగ్రహాలయం సంత్ నిరంకారీ సరోవర్ ఉత్తర ఢిల్లీలో ఉంది. నిరంకారీ మిషన్ కు సంబంధించిన చారిత్రను దృశ్యశ్రవణ మాధ్యమాల ద్వారా చూపించబడి ఉంది.

## నిరంకారీ సంత్ సమాగం
ఇది వివిధ ప్రదేశాల్లో సంవత్సరంలోని వివిధ రోజుల్లో నిర్వహించబడుతుంది.

## మూలాలు

## వెలుపలి లంకెలు
* నిరంకారీ మిషన్ అధికారిక జాలస్థలం
వర్గం:ఆధ్యాత్మిక సంస్థలు
రాయుడు పాలెం

**రాయుడు పాలెం**, ఖమ్మం జిల్లా, వేంసూరు మండలానికి చెందిన గ్రామం..

## మూలాలు

## వెలుపలి లంకెలు